ΠΑΣΟΚ – Κίνημα Αλλαγής

Το ΠΑΣΟΚ – Κίνημα Αλλαγής (ΠΑΣΟΚ – ΚΙΝΑΛ) είναι ελληνικός σοσιαλδημοκρατικός πολιτικός συνασπισμός. Ιδρύθηκε στις 16 Μαρτίου 2018 ως Κίνημα Αλλαγής. Σημερινός πρόεδρος του συνασπισμού είναι ο Νίκος Ανδρουλάκης.

Εκπροσωπείται στη Βουλή των Ελλήνων με Κοινοβουλευτική Ομάδα 32 βουλευτών και στο Ευρωπαϊκό Κοινοβούλιο εκπροσωπείται από 3 ευρωβουλευτές, οι οποίοι συμμετέχουν στην Ομάδα της Προοδευτικής Συμμαχίας Σοσιαλιστών και Δημοκρατών. 

Από τις 21 Νοεμβρίου 2024 είναι το κόμμα της αξιωματικής αντιπολίτευσης, μετά τις διαδοχικές αποχωρήσεις βουλευτών του ΣΥ.ΡΙΖ.Α. - Π.Σ. εξαιτίας εσωτερικών διασπάσεων. Ο ΣΥ.ΡΙΖ.Α. είχε αναδειχθεί δεύτερο κόμμα στις βουλευτικές εκλογές του Ιουνίου του 2023.

Το ΠΑΣΟΚ – Κίνημα Αλλαγής είναι μέλος του Ευρωπαϊκού Σοσιαλιστικού Κόμματος και της Σοσιαλιστικής Διεθνούς.

 Ιστορικό 
 Ίδρυση 
Τον Ιούλιο του 2017 η πρόεδρος του ΠΑ.ΣΟ.Κ. Φώφη Γεννηματά, από το βήμα του συνεδρίου της Δημοκρατικής Συμπαράταξης, ανακοίνωσε τη δημιουργία ενός νέου ενιαίου κεντροαριστερού φορέα στην Ελλάδα πριν από το τέλος του έτους.Δημήτρης Χόνδρος, Συνέδριο Δημοκρατικής Συμπαράταξης - Φ. Γεννηματά: Εκλογή προέδρου τον Οκτώβριο και ιδρυτικό συνέδριο τον Δεκέμβριο, Το Βήμα 29/06/2017. Παράλληλα, ο Σταύρος Θεοδωράκης, επικεφαλής του κόμματος Το Ποτάμι, αποφάσισε επίσης να συμμετάσχει στη δημιουργία του φορέα.Ο Στ. Θεοδωράκης υποψήφιος για ένα «ανοιχτό κέντρο» , Η Εφημερίδα Των Συντακτών 01/09/2017.

Το Νοέμβριο του ίδιου έτους, διεξήχθησαν οι εκλογές για την ανάδειξη του επικεφαλής του νέου πολιτικού φορέα, μεταξύ εννέα υποψηφίων. Επειδή κανένας από τους υποψηφίους δεν κέρδισε την απαιτούμενη πλειοψηφία στον πρώτο γύρο, διεξήχθη και δεύτερος γύρος μεταξύ της Φώφης Γεννηματά και του Νίκου Ανδρουλάκη.Εκλογές Κεντροαριστεράς: Θρίαμβος Γεννηματά, δεύτερος ο Ανδρουλάκης, CNN Greece 12/11/2017. Νικητής αναδείχθηκε η Φώφη Γεννηματά, με 56,75% των ψήφων.Εκλογές Κεντροαριστεράς: Θριαμβευτική νίκη Γεννηματά, CNN Greece 19/11/2017. Στη συνέχεια, ανακοινώθηκε το όνομα του νέου κόμματοςΣταύρος Παπαντωνίου, «Κίνημα Αλλαγής» το όνομα του νέου φορέα της Κεντροαριστεράς, Η Καθημερινή 28/11/2017. και το εξαμελές Πολιτικό Συμβούλιο.Σταύρος Παπαντωνίου, Καθοδηγητικό όργανο αποκτά το Κίνημα Αλλαγής, Η Καθημερινή 02/12/2017.

 2018 - 2021 
250px|thumb|right|Το έμβλημα του Κινήματος Αλλαγής (2018-2021).

Το Μάρτιο του 2018 πραγματοποιήθηκε στο Στάδιο Ειρήνης και Φιλίας το Ιδρυτικό Συνέδριο του Κινήματος Αλλαγής.Σταύρος Παπαντωνίου, Κίνημα Αλλαγής: Πρώτο συνέδριο με μηνύματα, Η Καθημερινή 17/03/2018.Σταύρος Παπαντωνίου, Κίνημα Αλλαγής: Ανοίγει η αυλαία του 1ου συνεδρίου, Η Καθημερινή 16/03/2018. Το συνέδριο ενέκρινε την ιδρυτική διακήρυξη, το καταστατικό και το πρόγραμμα, ενώ παρουσιάστηκε και το έμβλημά του.Κίνημα Αλλαγής: Με θεματικές συζητήσεις η δεύτερη ημέρα του ιδρυτικού συνεδρίου, Η Καθημερινή 17/03/2018.Ενα ρόδο: το νέο σήμα του «Κινήματος Αλλαγής», Η Καθημερινή 18/03/2018.New center-left party wraps up inaugural conference, unveils new logo, ekathimerini.com 18/03/2018.

Λίγους μήνες αργότερα, τα κομματικά όργανα του Ποταμιού, ύστερα από σχετική εισήγηση του Σταύρου Θεοδωράκη,Γιάννης Αντύπας, Ο κύβος ερρίφθη: Εισήγηση Θεοδωράκη για αποχώρηση από το Κίνημα Αλλαγής, Πρώτο Θέμα 01/07/2018. αποφάσισαν να αποχωρήσουν από το Κίνημα Αλλαγής, λόγω εσωτερικών διαφωνιών, και να συνεχίσουν αυτόνομα.Το Ποτάμι αποχωρεί από το ΚΙΝΑΛ - Συνέδριο τον Οκτώβριο για νέα ηγεσία , news247.gr 01/07/2018 Με την απόφαση αυτή διαφώνησαν αρκετά στελέχη του κόμματος, τα οποία παρέμειναν στο Κίνημα Αλλαγής.Καρκατσούλης: Λάθος η αποχώρηση του Ποταμιού από το Κίνημα Αλλαγής, Πρώτο Θέμα 02/07/2018.Ο Θεοδωράκης εισηγείται αποχώρηση Ποταμιού από το Κίνημα Αλλαγής , Η Εφημερίδα Των Συντακτών 01/07/2018. Οι Μεταρρυθμιστές της Αριστεράς, του Σπύρου Λυκούδη, που συνεργάζονταν με το Ποτάμι, αποχώρησαν επίσης.Εκτός ΚΙΝΑΛ και οι «Μεταρρυθμιστές της Αριστεράς» του Λυκούδη, Newpost 03/07/2018. Αντίθετα, την απόφαση να παραμείνει στον ενιαίο φορέα έλαβε και η Κίνηση «Μπροστά», η οποία αποχώρησε από το Ποτάμι.Γιάννης Αντύπας, Κίνηση «Μπροστά»: Αποχωρούμε από «Το Ποτάμι», Πρώτο Θέμα 01/07/2018.

Τον Ιανουάριο του 2019, ο πρόεδρος της Δημοκρατικής Αριστεράς και βουλευτής Επικρατείας Θανάσης Θεοχαρόπουλος διαγράφτηκε από την Κοινοβουλευτική Ομάδα, εξαιτίας της πρόθεσής του να υπερψηφίσει τη συμφωνία για το Μακεδονικό ζήτημα.Διαγραφή Θεοχαρόπουλου από τη Δημοκρατική Συμπαράταξη , Η Εφημερίδα Των Συντακτών 20/01/2019. Το γεγονός αυτό, οδήγησε στην αποχώρηση του κόμματος από το Κίνημα Αλλαγής.Αποχώρησε η ΔΗΜΑΡ από το ΚΙΝΑΛ, enikos.gr 22/01/2019.

Το Μάρτιο διεξήχθη το 2ο Συνέδριο του Κινήματος Αλλαγής, με σκοπό την οργανωτική ενοποίηση του κόμματος.Σηκώνει αυλαία το συνέδριο ΚΙΝΑΛ: Τα πραγματικά στοιχήματα, οι κρίσιμες ομιλίες και ο πράσινος ήλιος Εξελέγη νέα Κεντρική Επιτροπή, ενώ το παρόν έδωσε και ο Φρανς Τίμερμανς, επικεφαλής του Ευρωπαϊκού Σοσιαλιστικού Κόμματος για τις ευρωεκλογές του 2019.2ο Συνέδριο ΚΙΝΑΛ: Ομιλίες Γεννηματά και Τίμερμανς

Στις ευρωεκλογές του ίδιου έτους, το Κίνημα Αλλαγής έλαβε την τρίτη θέση, με ποσοστό 7,72%, εκλέγοντας δύο ευρωβουλευτές. Ενόψει των πρόωρων εκλογών του Ιουλίου, προσχώρησε στο Κίνημα Αλλαγής ο βουλευτής Β΄ Αθηνών Στάθης Παναγούλης.Υποψήφιος στις εκλογές με το ΚΙΝΑΛ ο Στ. Παναγούλης Στις εκλογές το κόμμα έλαβε 8,10% και εξέλεξε 22 βουλευτές.

 2021 - σήμερα 
μικρογραφία|180px|Ο Νίκος Ανδρουλάκης.
Τον Οκτώβριο του 2021 ξεκίνησαν οι διαδικασίες εκλογής προέδρου του Κινήματος Αλλαγής,ΚΙΝΑΛ: Όλα όσα αποφάσισε η Κεντρική Επιτροπή για τις εκλογές με κύριους υποψηφίους τη Φώφη Γεννηματά,Γεννηματά: Δεν μου αρκεί το 8%, θα είμαι ξανά υποψήφια το 2021 τον Νίκο ΑνδρουλάκηΚΙΝΑΛ: Υποψήφιος για την ηγεσία ο Ν. Ανδρουλάκης τον Ανδρέα ΛοβέρδοA. Λοβέρδος: Θα διεκδικήσω την ηγεσία του ΠΑΣΟΚ – ΚΙΝΑΛ και τον Χάρη Καστανίδη.ΚΙΝΑΛ: Υποψήφιος για την ηγεσία ο Χάρης Καστανίδης Ωστόσο, αιφνιδίως, η Γεννηματά απέσυρε την υποψηφιότητά της για λόγους υγείαςΑποσύρεται η Φώφη Γεννηματά από την διαδικασία εκλογής του ΚΙΝΑΛΦώφη Γεννηματά: Αποσύρεται από την κούρσα εκλογής Προέδρου στο ΚΙΝΑΛ - Εισήχθη στο νοσοκομείο και λίγες ημέρες αργότερα απεβίωσε από καρκίνο. Η διαδικασία συνεχίστηκε με την προσθήκη νέων υποψηφίων (Γερουλάνος, Χρηστίδης, ΠαπανδρέουΚΙΝΑΛ – Ο Γιώργος Παπανδρέου υποψήφιος για την ηγεσία του κόμματος – Ενημέρωσε τη Φώφη Γεννηματά). Τελικά, στον δεύτερο γύρο των εκλογών, πρόεδρος του Κινήματος Αλλαγής αναδείχθηκε ο Νίκος Ανδρουλάκης, έναντι του Γιώργου Παπανδρέου, με ποσοστό 67,60%.Εκλογές ΚΙΝΑΛ – Τα τελικά αποτελέσματα: Με 67,6% εξελέγη ο Νίκος Ανδρουλάκης

Το Μάιο του 2022, σε εσωκομματικό  δημοψήφισμα, αποφασίστηκε η μετονομασία του κόμματος σε «ΠΑΣΟΚ - Κίνημα Αλλαγής» και η επαναφορά του πράσινου ανατέλλοντος ηλίου, του γνωστού ιστορικού συμβόλου του ΠΑ.ΣΟ.Κ..«ΠΑΣΟΚ-Κίνημα Αλλαγής» το νέο όνομα – Πάνω από 170.000 η συμμετοχήΝίκος Ανδρουλάκης: «Προχωράμε με το ΠΑΣΟΚ-ΚΙΝΑΛ» – Έσπασε το «φράγμα» των 170.000 η συμμετοχήΠΑΣΟΚ-Κίνημα Αλλαγής: Αυτό είναι το νέο λογότυπο Τον ίδιο μήνα διεξήχθη το 3ο Συνέδριο του κόμματος.ΠΑΣΟΚ-Κίνημα Αλλαγής: Συνέδριο επανεκκίνησης στις 18:00 στο κλειστό του ΤΑΕ ΚΒΟ ΝΤΟ Πραγματοποιήθηκαν αλλαγές στο καταστατικό, ενώ οι εργασίες του ολοκληρώθηκαν με την εκλογή των μελών της Κεντρικής Πολιτικής Επιτροπής.Αυλαία στο συνέδριο ΠΑΣΟΚ – ΚΙΝΑΛ με εκλογή της νέας Κεντρικής Επιτροπής

Στις εθνικές εκλογές του 2023, το ΠΑ.ΣΟ.Κ. - Κίνημα Αλλαγής έλαβε 11,46% και εξέλεξε 41 βουλευτές.Υπουργείο Εσωτερικών: Εθνικές εκλογές - Μάιος 2023 Καθώς κανένα κόμμα δεν έλαβε αυτοδυναμία και με δεδομένη την αδυναμία σχηματισμού κυβέρνησης συνεργασίας, σχηματίστηκε υπηρεσιακή κυβέρνηση και προκηρύχθηκαν νέες εκλογές. Στις εκλογές του Ιουνίου το ποσοστό του κόμματος ανήλθε στο 11,84%, εκλέγοντας 32 βουλευτές.Υπουργείο Εσωτερικών: Εθνικές εκλογές - Ιούνιος 2023 Λίγες ημέρες μετά τις εκλογές, ο Ανδρέας Λοβέρδος, ιστορικό στέλεχος του κόμματος και δύο φορές υποψήφιος για την προεδρία, παραιτήθηκε από το κόμμα επικαλούμενος πολιτικούς λόγους.

Στις ευρωεκλογές του 2024, το κόμμα απέσπασε 12,79% κερδίζοντας την τρίτη θέση. Η αποτυχία του κόμματος να ξεπεράσει τον ΣΥ.ΡΙΖ.Α. και να αναδειχθεί δεύτερο κόμμα, προκάλεσε δυσαρέσκεια σε στελέχη του κόμματος, τα οποία ζήτησαν εσωκομματικές εκλογές για την ανάδειξη νέου προέδρου. Τον Ιούλιο, η Κεντρική Επιτροπή του κόμματος ανακοίνωσε την διεξαγωγή εσωκομματικών εκλογών για τον Οκτώβριο. Υποψήφιοι ήταν οι: Νίκος Ανδρουλάκης, Παύλος Γερουλάνος, Νάντια Γιαννακοπούλου, Άννα Διαμαντοπούλου, Χάρης Δούκας και Μιχάλης Κατρίνης.

 Ιδεολογία 
Ορισμένοι αναλυτές τοποθετούν σήμερα το ΠΑ.ΣΟ.Κ. - ΚΙΝ.ΑΛ. στο κέντρο του πολιτικού φάσματος, ενώ άλλοι επισημαίνουν ότι ανήκει στην κεντροαριστερά.Kostas Tasoulas secures wide MP support as new House president. Η Καθημερινή. Οι τοποθετήσεις των στελεχών του έχουν αναφορά στη σοσιαλδημοκρατία, τον κοινωνικό φιλελευθερισμό και τον φιλοευρωπαϊσμό.

 Συμμετέχοντα κόμματα 
Τα κόμματα που αποτελούν το ΠΑ.ΣΟ.Κ. - Κίνημα Αλλαγής είναιΑπόφαση 65/2019:
ΚόμμαΙδεολογίαΑρχηγός κόμματοςΠανελλήνιο Σοσιαλιστικό ΚίνημαΣοσιαλδημοκρατίαΝίκος ΑνδρουλάκηςΚίνημα Δημοκρατών ΣοσιαλιστώνΔημοκρατικός σοσιαλισμόςΓιώργος ΠαπανδρέουΈνωση Δημοκρατικής Εθνικής ΜεταρρύθμισηςΣοσιαλφιλελευθερισμόςΑπόστολος ΠόνταςΚινήσεις Πολιτών για τη ΣοσιαλδημοκρατίαΣοσιαλδημοκρατίαΜιχάλης Χάλαρης Ανανεωτική Αριστερά ΣοσιαλδημοκρατίαΘεόδωρος Μαργαρίτης

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση  2019 Φώφη Γεννηματά 457.623 8,10%  3ο κόμμαΑντιπολίτευση2023 ΙΝίκος Ανδρουλάκης676.16511,46%3ο κόμμα2023 II617.48711,84%3ο κόμμαΑντιπολίτευση

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2019 Φώφη Γεννηματά 436.726 7,72%  3η Σ&Δ 2024 Νίκος Ανδρουλάκης 508.399 12,79%  3η

 Κοινοβουλευτική Ομάδα 
 Βουλή των Ελλήνων 
 Κ΄ Κοινοβουλευτική Περίοδος 
Μετά από τις βουλευτικές εκλογές του Ιουνίου του 2023, το ΠΑΣΟΚ - Κίνημα Αλλαγής εξέλεξε 32 βουλευτές. Μετά από αλλαγές η Κοινοβουλευτική Ομάδα του κόμματος αριθμεί επίσης 32 βουλευτές:

 Ευρωπαϊκό Κοινοβούλιο 
 10ο Ευρωπαϊκό Κοινοβούλιο 
Μετά τις ευρωεκλογές του 2024, το ΠΑΣΟΚ - Κίνημα Αλλαγής εξέλεξε τρεις ευρωβουλευτές. Η σύνθεση της Κοινοβουλευτικής Ομάδας είναι η εξής:

 Διατελέσαντες πρόεδροι 
 #Πρόεδρος ΕικόναΘητεία Εκλογή 1 ΦώφηΓεννηματά 70px 16 Μαρτίου 2018  25 Οκτωβρίου 20212017 2 ΝίκοςΑνδρουλάκης 70px 12 Δεκεμβρίου 2021  εν ενεργεία20212024

 Παραπομπές 

 Εξωτερικοί σύνδεσμοι 


Κατηγορία:Κίνημα Αλλαγής
Κατηγορία:Πανελλήνιο Σοσιαλιστικό Κίνημα
Κατηγορία:Συνασπισμοί πολιτικών κομμάτων στην Ελλάδα
Κατηγορία:Σοσιαλδημοκρατικά κόμματα στην Ελλάδα
Κατηγορία:Ελληνικές κοινοβουλευτικές ομάδες